psoriaas 20.11.01 / Nahahaigused
Mu mehel on vist psoriaas, kuid teda ei saa väe ja võimuga arsti juurde seda fakti kontrollima. Miks ma nii arvan, et psoriaas, sest tal kulmude-juuksepiiri kukla, peanupu nahk on kaetud justkui valgete kärnakestega (ketendus), mille eemaldamisel vahete-vahel jääb järele veritsev arm. Viisin ta salajase nipiga enda tuttava juuksuri juurde, temagi arvas, et tegu võib olla psoriaasiga. See ketendus on tal ka hooti, kui pingelisem aeg, siis tekib juurde ja on intensiivsem, kui rahulikum, siis vähem (enamasti ainult peas, ei ole kulmudes, juuksepiiril).
Millised on psoriaasi tundemärgid ja kas seda oleks võimalik ilma arsti poole pöördumata ravida? Ette tänades murelik abikaasa.
Samades piirkondades ja enamvähem sama kirjelduse alusel võiks diagnoosida ka seborroilist dermatiiti. Kas tegemist on psoriaasi või seborroilise dermatiidiga, ütleb Teile nahaarst. Ilma arsti poole pöördumata ei ole võimalik ravida, sest esiteks pole kindel diagnoos ja teiseks vajaminevad ravimid on retseptiravimid.